El manual de KDiskFree

# El manual de KDiskFree

Singer, Jonathan `<jsinger@leeta.net>`

Kropfberger, Michael `<michael.kropfberger@gmx.net>`

Traductor: Albert Astals Cid
revisió Aplicacions 16.08 (13 d'abril de 2016)

Dret de reproducció © 2000-2002 Singer, Jonathan

Avís legal

El KDiskFree mostra els dispositius de fitxers disponibles i informació quant a ells.

Capítol 1. Introducció
Introducció

# Capítol 1. Introducció

El KDiskFree mostra els dispositius de fitxers disponibles (particions de disc dur, disquets i lectors de CD, memòries USB, etc.) juntament amb informació de la seva capacitat, espai lliure, tipus i punt de muntatge. També permet muntar i desmuntar els dispositius i veure'ls en un gestor de fitxers.

El KDiskFree és similar al mòdul dels dispositius d'emmagatzematge a l'Arranjament del sistema, però necessita menys espai de pantalla. És útil si voleu mantenir una finestra del KDiskFree disponible en tot moment.

Capítol 2. Com usar el KDiskFree
Com usar el KDiskFree

# Capítol 2. Com usar el KDiskFree

## Com iniciar el KDiskFree

Escriviu `kdf` en una línia d'ordres o seleccioneu KDiskFree al grup Sistema en el llançador d'aplicacions. Estan disponibles les opcions estàndard de les Qt™ i el KDE, i es poden llistar introduint `kdf `--help`` a l'indicador d'ordres.

Per a executar-la com una miniaplicació a la safata del sistema, empreu Sistema → KwikDisk al llançador d'aplicacions.

Les característiques del KDiskFree també es troben disponibles al mòdul Dispositius d'emmagatzematge a l'Arranjament del sistema.

La finestra principal
La finestra principal

## La finestra principal

La finestra principal del KDiskFree mostra els dispositius de fitxers disponibles.

Normalment es mostra la següent informació:

- una icona descrivint el tipus d'emmagatzematge

- nom del dispositiu

- tipus del sistema de fitxers

- mida total

- punt de muntatge

- espai lliure al disc

- el percentatge d'espai usat en número i en gràfic.

Un clic esquerre a la capçalera d'una columna en particular ordena els dispositius segons aquesta variable. Un altre clic esquerre ordena en l'ordre contrari.

En fer clic amb el botó dret del ratolí en una fila es mostrarà un menú. Si el dispositiu no està muntat actualment, l'opció Munta el dispositiu estarà disponible. Si el dispositiu està muntat, es podrà desmuntar escollint Desmunta el dispositiu. Escollir Obre al gestor de fitxers farà que s'obri una nova finestra amb una visió gràfica dels fitxers en aquest dispositiu.

L'opció pel gestor de fitxers que empra el KDiskFree és independent de les eleccions al mòdul Aplicacions per omissió de l'Arranjament del sistema.

Barra de menús i configuració
Barra de menús i configuració

## Barra de menús i configuració

### El menú Fitxer

Fitxer → Actualitza (F5)

  Actualitza immediatament la finestra per a reflectir l'estat actual

Fitxer → Surt (Ctrl+Q)

  Tanca el KDiskFree

De manera addicional, el KDiskFree té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

### El diàleg d'arranjament

Aquest diàleg té dues pestanyes, Paràmetres generals i Ordres de muntatge

Paràmetres generals

  Feu clic a la paraula visible o ocult per a fer que un cap es mostri o no.

  Canvieu la freqüència d'actualització editant el valor. El valor en el quadre és l'interval (en segons) entre les actualitzacions de la finestra del KDiskFree per a reflectir l'estat.

  El paràmetre Gestor de fitxers controla l'ordre que s'executarà quan s'esculli l'element Obre al gestor de fitxers del menú emergent.

  També hi ha dues caselles de selecció. Una controla si s'ha d'obrir automàticament una finestra del gestor de fitxers en muntar un dispositiu. L'altra fa que es mostri una finestra d'alerta quan el disc s'ompli perillosament.

Ordres de muntatge

  Permet a l'usuari especificar les ordres de muntatge i desmuntatge per a cada dispositiu, així com la icona usada per a representar-lo. Es pot trobar més informació quant a aquestes ordres a les pàgines man de mount (escriviu `man `mount`` a l'indicador d'ordres).

Capítol 3. Crèdits i llicència
Crèdits i llicència

# Capítol 3. Crèdits i llicència

KDiskFree

Copyright del programa (c) 1998-2000 Kropfberger, Michael `(michael.kropfberger AT gmx.net)`

Copyright de la documentació (c) 2000 Singer, Jonathan `(jsinger AT leeta.net)`

Traductor de la documentació: Albert Astals Cid `(aacid AT kde.org)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.